Krabi Kool

pisi|Krabi Kool
pisi|Krabi Kool
pisi|Panoraamvaade Krabi vana koolimaja poolt Krabi küla poole, paremal koolimaja ja vasakul kooli spordiplats
Krabi Kool oli eraüldhariduskool, mis tegutses Võru maakonnas Rõuge vallas Krabi külas 1. septembrist 2014 kuni 1. märtsini 2020.Krabi Kool. Eesti Hariduse Infosüsteem.Vald sulgeb Krabi kooli ja asemele tuleb erakool. Võrumaa Teataja, 8. märts 2014.

Kooli pidaja oli MTÜ Ostium ja kooli direktor endise Krabi Põhikooli viimane direktor Ale Sprenk. Alates 2018/2019. õppeaastast oli kooli direktor Merike Mägise.Sang, Sten. Krabi kool valmistub hoogsalt uueks õppeaastaks. Võrumaa Teataja, 12. august 2019. Krabi Kool oli Eestis ainuke erakool, millel oli õpilaskodu.Allas, Elina. Mis saab Krabi koolist. Lõunaleht, 25. mai 2017.

Ajalugu
2014. aastal otsustas tollane Varstu vald Krabi Põhikooli sulgeda, sest kooli oli õppima jäänud ainult neli Varstu valla last. Koolimaja anti MTÜ Ostium kasutusse ja seal alustas 1. septembrist 2014 tegevust Krabi Kool – erakool, mis oli mõeldud õpilaskodu vajavatele ja haridusliku erivajadusega lastele. Koolile väljastati Eesti haridus- ja teadusministri 22. juuli 2014. aasta käskkirjaga nr 288 „Koolitusloa andmine Krabi Koolile“ tegevusluba õppe korraldamiseks I-III õppeastmes tähtajaga kuni 31. augustini 2017.Võru maavanema korraldus "Krabi Kooli riikliku järelevalve õiendi kinnitamine". 1. detsember 2016.

2017. aastal õppis Krabi Koolis 65 erivajadusega last üle Eesti, kes kõik elasid õpilaskodus."Kriminaaluurimise tõttu suletud kool tekitab hoopis suurema probleemi" ERR, 14. september 2017Allas, Elina. Krabi kool läheb kinni, prokuratuur jätkab uurimist! Lõunaleht, 3. august 2017. Kool taotles ministeeriumilt koolitusloa pikendamist. Sama aasta kevadel oli Haridus- ja Teadusministeerium teavitanud kooli pidajat, et riik plaanib lõpetada 1. jaanuarist 2018 õpilaskodude kohtade otserahastuse, suunates selle omavalitsustesse. Sellel ja veel mõnel ettekäändel otsustas MTÜ Ostium 2017. aasta suvel, et 1. septembril kooli ei avata. Paralleelselt algatas prokuratuur õpilaste kaebuste alusel kriminaaluurimise, sest õpetajaid süüdistati õpilaste kehalises väärkohtlemises.Tomi Saluveer: "Krabi kooli direktor astus kohtu ette" Lõuna-Eesti Postimees, 17. september 201 Kohtu alla anti koolidirektor, kelle süü ei leidnud aga kohtus tõendamist."Koolidirektori süü ei leidnud kohtus tõendamist" Lõuna-Eesti Postimees, 15. jaanuar 2019

Kool avati uuesti 2018. aasta sügisel, kuigi juriidilises mõttes ei olnud kool ka eelneval õppeaastal suletud (koolil oli kehtiv koolitusluba, õpilasi võeti vastu aastase lepinguga, eelneval õppeaastal lepinguid lihtsalt ei pikendatud, nüüd jätkati õpilaste vastuvõtuga).Harju, Ülle. Üllatus: Krabi kool alustab taas õppetööd. Lõunaleht, 19. august 2018.

2019. aasta detsembris viis Haridus- ja Teadusministeerium Krabi Koolis läbi riikliku järelevalve, mille eesmärk oli hinnata, kas kooli õppe- ja kasvatustegevus vastab haridusasutustele kehtestatud nõuetele. Järelevalve käigus tuvastati olulisi probleeme õppe- ja kasvatustöös, mis puudutasid koolis töötavate õpetajate kvalifikatsiooni, õppetundide pikkust ja mahtu, mittestatsionaarse õppe korraldamist ning hariduslike erivajadustega õpilaste toetamist. Kuna ministeerium ei saanud koolilt tõendeid selle kohta, et puudused suudetakse kõrvaldada, otsustas ministeerium 2020. aasta veebruaris tühistada Krabi Koolile 2017. aastal väljastatud tähtajalise koolitusloa. Otsus jõustus 1. märtsil 2020. See oli esimene kord, kui Eestis oli riikliku järelevalve tulemusena üldhariduskoolilt õpetamisõigus ära võetud.Mäekivi, Mirjam. Haridusministeerium võttis erivajadustega laste koolilt õpetamisõiguse. ERR, 5. veebruar 2020.

2022. aastal müüs vald koolimaja ligi 200 000 euro eest ettevõttele OÜ Krabimaania, kes hakkas sellest ehitama hooldekodu, mis peaks valima 2023. aasta lõpul või 2024. aasta algul."Lapsed välja, eakad asemele: Krabi koolimaja muudeti hooldekoduks" Lõuna-Eesti Postimees, 8. detsember 2023

 Vaata ka 
 Krabi Põhikool

 Viited 

Välislingid

"Rõõmusõnum! Krabi kool Võru maakonnas alustas taas õppetööd" TV3, 5. oktoober 2018
"Hariduslike erivajadustega laste Krabi kooli ähvardab sulgemine" ERR, 28. jaanuar 2020
"Krabi kool jäi tegevusloast ilma" Lõuna-Eesti Postimees, 5. veebruar 2020



Kategooria:Eesti endised koolid
Kategooria:Võru maakonna koolid
Kategooria:Rõuge vald